Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 283/15/2202	Galanta, 18.6.2015
EEČ : 2-17-136-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec dcéry XXXXX, nar. XXXXX si všade tam, kde sa zdržiaval, pravidelne neplnil svoju vyživovaciu povinnosť, hoci mu to vyplýva zo Zákona o rodine č. 36/2005 Z. z. v znení neskorších predpisov a taktiež bol rozsudkom Okresného súdu XXXXX sp. zn. XXXXX zo dňa 07.05.2014, právoplatným dňa 26.05.2014, zaviazaný prispievať na výživu svojej dcéry XXXXX mesačne sumou vo výške 80,- Eur k rukám jej matky XXXXX, trvale bytom XXXXX ul. XXXXX, vždy do 20-tého dňa toho ktorého mesiaca vopred, pričom si túto svoju vyživovaciu povinnosť riadne neplní, čím mu za mesiace máj 2014, jún 2014, júl 2014, august 2014, september 2014, október 2014, november 2014, december 2014, január 2015, február 2015 a marec 2015 vznikol dlh na výživnom vo výške 880,- Eur,

lebo zanikla trestnosť činu

Odôvodnenie:
Poverený príslušník Okresného riaditeľstva PZ v XXXXX, Obvodného oddelenia PZ XXXXX uznesením ČVS: XXXXX zo dňa 17. 4. 2015 v zmysle § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy  podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia. 

	Podľa § 207 ods. 1  Trestného zákona prečinu zanedbania povinnej výživy sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

	V priebehu skráteného vyšetrovania boli k predmetnej trestnej veci vypočutí obvinený XXXXX a svedkyňa- poškodená XXXXX. Do vyšetrovacieho spisu boli zadovážené listinné dôkazy, ako napr. rozsudok Okresného súdu XXXXX sp. zn. XXXXX zo dňa 7. 5. 2014, právoplatný dňa 26. 5. 2014,  rodný list mal. XXXXX,  obv. XXXXX bol povereným príslušníkom PZ upozornený na možnosť uhradiť zaostalé výživné za celé obdobie, počas ktorého si neplnil vyživovaciu povinnosť voči mal. dcére XXXXX.

	Obvinený XXXXX sa pri výsluchu dňa 9. 6. 2015 k spáchaniu predmetného prečinu priznal. Ďalej uviedol, že svoj dlh na výživnom voči mal. XXXXX v mesiaci máj 2015 v plnom rozsahu uhradil do rúk jej matky a v súčasnej dobe nemá na výživnom žiadne podlžnosti. So svojou dcérou sa nestretáva, nakoľko podľa jeho vyjadrenia mu to neumožňuje jej matka, svedkyňa- poškodená XXXXX.

	Svedkyňa- poškodená  XXXXX do zápisnice o jej výsluchu dňa 9. 6. 2015 uviedla, že obvinený XXXXX si svoju vyživovaciu povinnosť voči mal. dcére XXXXX neplnil počas mesiacov jún 2014 až máj 2015 vrátane. O svoju dcéru záujem nejaví a v kontakte spolu nie sú. Zavineným neplnením vyživovacej povinnosti obvinenému vznikol dlh na výživnom v sume 960 Eur. V mesiaci máj 2015 jej obvinený uhradil zameškané výživné v celom rozsahu v hotovosti, o čom nespísali žiaden doklad. XXXXX počas uvedeného obdobia hmotnou núdzou netrpela, jej potreby hradila z vlastných zdrojov a zároveň dostávala náhradné výživné od štátu.

Dňa 12. 6. 2015 predložil poverený príslušník PZ na Okresnú prokuratúru Galanta vyšetrovací spis s návrhom na zastavenie trestného stíhania z dôvodu zániku trestnosti činu, nakoľko obvinený si svoju vyživovaciu povinnosť dodatočne splnil a dlžné výživné v sume 960 Eur v plnej výške uhradil do rúk svedkyne- poškodenej XXXXX.

Podľa ustanovenia § 86 odsek 1 písm. a) Trestného zákona trestnosť trestného činu zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Dodatočným uhradením dlžného výživného obvinený XXXXX splnil podmienky osobitného ustanovenia o účinnej ľútosti podľa § 86 odsek 1 písm. a) Tr. zákona, a nakoľko neplnenie vyživovacej povinnosti nemalo trvalo nepriaznivé následky, trestnosť činu- zanedbania povinnej výživy podľa § 207 ods. 1 Trestného zákona zanikla.

	Pretože trestnosť činu zanikla, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Michaela Jančárová
prokurátorka